CELEX: 52014HB0058
Language: el
Date: 2014-12-16 00:00:00
Title: Σύσταση της Ευρωπαϊκής Κεντρικής Τράπεζας, της 16ης Δεκεμβρίου 2014 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Lietuvos bankas (ΕΚΤ/2014/58)

24.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 465/1
            
         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 16ης Δεκεμβρίου 2014
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Lietuvos bankas
   (ΕΚΤ/2014/58)
   (2014/C 465/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Σύμφωνα με το άρθρο 1 της απόφασης 2014/509/ΕΕ του Συμβουλίου (1), η Λιθουανία πληροί τις αναγκαίες προϋποθέσεις για την υιοθέτηση του ευρώ, η δε παρέκκλιση που προβλέπεται στο άρθρο 4 της πράξης προσχώρησης του 2003 (2) υπέρ της Λιθουανίας καταργείται με ισχύ από 1ης Ιανουαρίου 2015.
            
         
               (3)
            
            
               Σύμφωνα με το άρθρο 50 του νόμου για την Lietuvos bankas, από την 1η Ιανουαρίου 2015 οι ετήσιες οικονομικές καταστάσεις της Lietuvos bankas θα ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο.
            
         
               (4)
            
            
               Η Lietuvos bankas επέλεξε την εταιρεία UAB PricewaterhouseCoopers ως εξωτερικούς της ελεγκτές για τα οικονομικά έτη 2015 έως 2017,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας UAB PricewaterhouseCoopers ως εξωτερικού ελεγκτή της Lietuvos bankas για τα οικονομικά έτη 2015 έως 2017.
   
      Φρανκφούρτη, 16 Δεκεμβρίου 2014.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  Απόφαση 2014/509/ΕΕ του Συμβουλίου, της 23ης Ιουλίου 2014, σχετικά με την υιοθέτηση του ευρώ από τη Λιθουανία την 1η Ιανουαρίου 2015 (ΕΕ L 228 της 31.7.2014, σ. 29).
   
      (2)  ΕΕ L 236 της 23.9.2003, σ. 33.